CELEX: C2005/143/64
Language: sl
Date: 2005-06-11 00:00:00
Title: Sklep Sodišča prve stopnje z dne 15. februarja 2005 v zadevi T-206/02, Nacionalni kongres Kurdistana (KNK) proti Svetu Evropske unije (Ničnostna tožba — Posebni omejevalni ukrepi za nekatere osebe in subjekte zaradi boja proti terorizmu — Procesno upravičenje — Združenje — Dopustnost)

11.6.2005   
            
            
               SL
            
            
               Uradni list Evropske unije
            
            
               C 143/34
            
         
      SKLEP SODIŠČA PRVE STOPNJE
   
   z dne 15. februarja 2005
   v zadevi T-206/02, Nacionalni kongres Kurdistana (KNK) proti Svetu Evropske unije (1)
   
   (Ničnostna tožba - Posebni omejevalni ukrepi za nekatere osebe in subjekte zaradi boja proti terorizmu - Procesno upravičenje - Združenje - Dopustnost)
   (2005/C 143/64)
   Jezik postopka: francoščina
   V zadevi T-206/02, Nacionalni Kongres Kurdistana (KNK) s sedežem v Bruslju (Belgija), ki ga je zastopal J. Boisseau, odvetnik, proti Svetu Evropske unije (zastopnika: M. Vitsentzatos in S. Marquardt), ob intervenciji Komisije Evropskih skupnosti (zastopniki: sprva G. zur Hausen in G. Boudot, nato pa J. Enegren in G. Boudot, z naslovom za vročanje v Luxembourgu) in Združenega kraljestva Velika Britanija in Severna Irska (zastopniki: sprva J. Collins, nato pa R. Caudwell, z naslovom za vročanje v Luxembourgu), zaradi razglasitve ničnosti Sklepa Sveta 2002/334/ES z dne 2. maja 2002 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in o razveljavitvi Sklepa 2001/927/ES (UL L 116, str. 33), je Sodišče prve stopnje (drugi senat) v sestavi J. Pirrung, predsednik, N. J. Forwood in S. Papasavvas, sodniki, sodni tajnik: H. Jung, dne 15. februarja 2005 razglasilo sklep, katerega izrek se glasi:
   
               1.
            
            
               Tožba se zavrže.
            
         
               2.
            
            
               Tožeča stranka nosi lastne stroške in stroške Sveta.
            
         
               3.
            
            
               Združeno kraljestvo Velika Britanija in Severna Irska ter Komisija nosita lastne stroške.
            
         
      (1)  UL C 247, 12.10.2002.